
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 818 

15 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του χρόνου, ωρίμανσης, παλαίωσης και 
διάθεσης στην κατανάλωση, των οίνων Ονομασίας 
Προέλευσης Ανωτέρας Ποιότητας, των Τ οπικών οί¬ 
νων καθώς και των ενδείξεων κατά την επισήμανσή 
τους που αφορούν τον τρόπο παραγωγής ή τις με¬ 


θόδους παρασκευής τους. 1 

Κατανομή Εθνικού Αποθέματος ποσότητας αναφοράς 
αγελαδινού γάλακτος γαλακτοκομικής περιόδου 

2005-2006. 2 

Καθορισμός μεθοριακής διάβασης Εξοχής Νομού 
Δράμας ως σημείο εισόδου και εξόδου από τη χώ¬ 
ρα. 3 


ΑΠΟΦΑΣΕΙ Σ 

Αριθ. Οικ. 280557 (1) 

Καθορισμός του χρόνου, ωρίμανσης, παλαίωσης και διά¬ 
θεσης στην κατανάλωση, των οίνων Ονομασίας Προέ¬ 
λευσης Ανωτέρας Ποιότητας, των Τοπικών οίνων κα¬ 
θώς και των ενδείξεων κατά την επισήμανσή τους που 
αφορούν τον τρόπο παραγωγής ή τις μεθόδους παρα¬ 
σκευής τους. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Τ ου άρθρου 22 παρ. 3 του ν. 992/1979 «Περί οργανώ- 
σεως των διοικητικών υπηρεσιών για την εφαρμογή της 
Συνθήκης της Προσχώρησης της Ελλάδας στις Ευρωπαϊ¬ 
κές Κοινότητες και ρύθμιση συναφών θεσμικών και οργα¬ 
νωτικών θεμάτων» (Α' 280). 

β. Του άρθρου 1 παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34) όπως τροποποιήθη¬ 
κε με τη διάταξη του άρθρου 6, του ν. 1440/1984 «Συμμε¬ 
τοχή της Ελλάδας στο κεφάλαιο, στα αποθεματικά και τις 
προβλέψεις της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού «ΕΥΡΑΤΟΜ» 
(Α' 70) και το άρθρο 65 του ν. 1892/1990 (Α' 101). 


γ. Του άρθρου 29Α' του ν. 1558/1985 «Κυβέρνηση και 
Κυβερνητικά Όργανα» (Α' 137), το οποίο προσετέθη με το 
άρθρο 27 του ν. 2081/1992 (Α' 154) και αντικαταστάθηκε 
με το άρθρο 1 παρ.2α του ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

δ. Του π.δ. 402/1988 «Οργανισμός Υπουργείου Γεωρ¬ 
γίας» (Α' 187), όπως τροποποιήθηκε με το π.δ. 385/94 
«Περί Οργανισμού του Υπ. Γεωργίας» (Α' 216). 

2. Το Π.Δ 202/23.9.2004 (Α' 176) «Διορισμός Υπουργού 
Αγροτικής Ανάπτυξης και Τροφίμων». 

3. Τον Καν.(ΕΚ) 1493/1999του Συμβουλίου «Γιατην κοι¬ 
νή οργάνωση της αμπελοοινικής αγοράς», όπως έχει τρο¬ 
ποποιηθεί και ισχύει μέχρι σήμερα. 

4. Τον Καν. (ΕΚ) 753/2002 της Επιτροπής για την θέσπι¬ 
ση ορισμένων λεπτομερειών εφαρμογής του Καν. (ΕΚ) 
1493/1999 του Συμβουλίου όσον αφορά την περιγραφή, 
την ονομασία, την παρουσίαση και την προστασία ορι¬ 
σμένων αμπελοοινικών προϊόντων. 

5. Τον Καν. (ΕΚ) 884/2001 της Επιτροπής «για τις λεπτο¬ 
μέρειες εφαρμογής σχετικά με τα συνοδευτικά έγγραφα 
μεταφοράς των αμπελοοινικών προϊόντων και των βι¬ 
βλίων που θα πρέπει να τηρούνται στον αμπελοοινικό το¬ 
μέα» και την υπ’ αριθμ. 285870/1.9.2004 κοινή υπουργική 
απόφαση, που εκδόθηκε σε εφαρμογή αυτού. 

6. Τον Καν. (ΕΚ) 2729/2000 της Επιτροπής «Σχετικά με 
τις λεπτομέρειες εφαρμογής όσον αφορά τους ελέγχους 
στον αμπελοοινικό τομέα» και την υπ’ αριθμ. 388052/2001 
απόφαση του Υπ. Γεωργίας, που εκδόθηκε σε εφαρμογή 
αυτού. 

7. Το ν.δ. 243/1969 «περί βελτιώσεως και προστασίας 
της αμπελουργικής παραγωγής»(ΦΕΚ 144/Α725.7.1969), 
όπως τροποποιήθηκε με τον ν. 427/1976 «περί αντικατα- 
στάσεως, συμπληρώσεως και καταργήσεως ενιαίων δια¬ 
τάξεων του ν.δ. 243/1969» (ΦΕΚ 230/Α731.8.1976). 

8. Τον ν. 396/1976 «περί οινολογικών κατεργασιών και 
εμπορίας οίνων» (ΦΕΚ 198/Α731.7.1976). 

9. Το π.δ. 523/77 «Περί καθορισμού της διαδικασίας 
διώξεως παραβάσεων τινών του ν.δ. 243/1969, όπως έχει 
τροποποιηθεί από τον ν. 427/1976 (ΦΕΚ 170/Α /18.6.1977). 

10. Τις υπουργικές αποφάσεις αναγνώρισης των οίνων 
Ονομασίας Προέλευσης Ανωτέρας Ποιότητας «Νεμέα», 
«Δαφνές», «Νάουσα», «Ραψάνη», «Πεζά», «Αρχάνες», «Ση- 
τεία», «Αμύνταιο», «Γουμένισσα», «Πάρος», «Πλαγιές Με- 
λίτωνα». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Την υπ’ αριθμ. 3/30.8.2004 σχετική εισήγηση της 
Κεντρικής Επιτροπής Προστασίας Οινοπαραγωγής (Κ.Ε. 
Π.Ο.). 

12. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Με την παρούσα απόφαση καθορίζονται ο χρόνος ωρί- 
μανσης, παλαίωσης και διάθεσης στην κατανάλωση, των 
οίνων Ονομασίας Προέλευσης Ανωτέρας Ποιότητας και 
των Τοπικών οίνων, καθώς και των ενδείξεων κατά την 
επισήμανσή τους που αφορούν τον τρόπο παραγωγής ή 
τις μεθόδους παρασκευής τους. 

ΤΙΤΛΟΣ I 

ΟΙΝΟΙ ΟΝΟΜΑΣΙΑΣ ΠΡΟΕΛΕΥΣΗΣ 
ΑΝΩΤΕΡΑΣ ΠΟΙΟΤΗΤΑΣ.(Ο.Π.Α.Π,) 

Άρθρο 1 

Ερυθροί οίνοι Ο.Π.Α.Π. 

Καθορίζονται ο χρόνος διάθεσης, οι ενδείξεις για την 
διάθεση άμεσα στην κατανάλωση, καθώς και οι γενικές 
ενδείξεις παλαίωσης. 

1. Οι ερυθροί οίνοι ΟΠΑΠ δύνανται να διατίθενται στην 
κατανάλωση μετά τους έξι (6) πρώτους μήνες της αμπε¬ 
λουργικής περιόδου παραγωγής τους, εκτός αν φέρουν 
μια από τις ενδείξεις των παραγράφων 2 & 3 του παρό¬ 
ντος άρθρου. 

2. Οι ερυθροί οίνοι ΟΠΑΠ που διατίθενται από τον εμ- 
φιαλωτή στην αγορά για κατανάλωση μέχρι τις 10 Δεκεμ¬ 
βρίου της αμπελουργικής περιόδου παραγωγής τους, 
μπορούν να περιγράφονται με την ένδειξη: 

- «ΝΕΟΣ ΟΙΝΟΣ» ή «ΝΕΑΡΟΣ ΟΙΝΟΣ». 

Οι οίνοι με την ανωτέρω ένδειξη συνιστάται να διατίθε¬ 
νται στον τελικό καταναλωτή μέχρι το τέλος του πρώτου 
τετράμηνου του ημερολογιακού έτους που ακολουθείτην 
έναρξη της αμπελουργικής περιόδου παραγωγής τους. 

Στην επισήμανση των οίνων αυτών αναγράφεται υπο¬ 
χρεωτικά το έτος συγκομιδής των σταφυλιών παραγωγής 
του οίνου. 

3. Εφόσον ο συνολικός χρόνος παλαίωσης υπερβαίνει 
τους δώδεκα (12) μήνες, εκ των οποίων τουλάχιστον έξι 
(6) μήνες σε δρύινα βαρέλια, οι ερυθροί οίνοι ΟΠΑΠ μπο¬ 
ρούν να περιγράφονται με την ένδειξη: 

«ΩΡΙΜΑΝΣΗ ΣΕ ΒΑΡΕΛΙ» ή «ΩΡΙΜΑΣΕ ΣΕ ΒΑΡΕΛΙ» 

Η παραπάνω ένδειξη μπορεί να συμπληρωθεί από την 
φράση για «για έξι (6) μήνες» 

4. Οι Ερυθροί Οίνοι ΟΠΑΠ οι οποίοι έχουν παραμείνει 
σε δρύινα βαρέλια πάνω από δώδεκα (12) μήνες, δύνα- 
νται να φέρουν την ένδειξη: 

- «ΠΑΛΑΙΩΜΕΝΟΣ ΣΕ ΒΑΡΕΛΙ» ή «ΠΑΛΑΙΩΣΕ ΣΕ ΒΑ¬ 
ΡΕΛΙ» 

Η ένδειξη αυτή δύναται να συμπληρωθεί με τη φράση 
Για... X μήνες/έτη 

Όπου X: 12, 14, 16, 18 ... κ.ο.κ. μήνες ή 1, ΙΜ», 2 ... κ.ο.κ 
έτη, παλαίωσης στο βαρέλι. 

Άρθρο 2 

Λευκοί και Ερυθρωποί οίνοι Ο.Π.Α.Π. 

Καθορίζονται οι ενδείξεις για την διάθεση άμεσα στην 
κατανάλωση καθώς και οι γενικές ενδείξεις παλαίωσης. 

1. Οι Λευκοί και Ερυθρωποί οίνοι ΟΠΑΠ που διατίθενται 
από τον εμφιαλωτή στην αγορά για κατανάλωση μέχρι 10 
Δεκεμβρίου της αμπελουργικής περιόδου παραγωγής 
τους, μπορούν να περιγράφονται με την ένδειξη: 


- «ΝΕΟΣ ΟΙΝΟΣ» ή «ΝΕΑΡΟΣ ΟΙΝΟΣ» 

Οι οίνοι με την ανωτέρω ένδειξη συνιστάται να διατίθε¬ 
νται στον τελικό καταναλωτή μέχρι το τέλος του πρώτου 
τετραμήνου του ημερολογιακού έτους που ακολουθείτην 
έναρξη της αμπελουργικής περιόδου παραγωγής τους. 

Στην επισήμανση των οίνων αυτών αναγράφεται υπο¬ 
χρεωτικά το έτος συγκομιδής των σταφυλιών. 

2. Οι Λευκοί και Ερυθρωποί οίνοι ΟΠΑΠ εφόσον η αλκο¬ 
ολική ζύμωση του γλεύκους παραγωγής τους έγινε σε 
δρύινα βαρέλια, ωρίμασαν σε δρύινα βαρέλια τουλάχι¬ 
στον τρεις (3) μήνες και διατίθενται στην κατανάλωση με¬ 
τά από έξι (6) μήνες από την έναρξη της αμπελουργικής 
περιόδου, μπορούν να περιγράφονται με μια από τις κα¬ 
τωτέρω ενδείξεις,. 

- «ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ» ή 

«ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ» 

«ΟΙΝΟΠΟΙΗΘΗΚΕ ΣΕ ΒΑΡΕΛΙ» ή 

- «ΟΙΝΟΠΟΙΗΣΗ ΣΕ ΒΑΡΕΛΙ» 

Οι ενδείξεις αυτές δύνανται να συμπληρωθούν με τη 
φράση «Για τρεις (3) μήνες». 

Οι Λευκοί οίνοι ΟΠΑΠ εφόσον διατίθενται στην κατανά¬ 
λωση έξι (6) μήνες μετά από την έναρξη της αμπελουργι¬ 
κής περιόδου, από τους οποίους τρεις (3) μήνες τουλάχι¬ 
στον, ωρίμασαν σε δρύινα βαρέλια, μπορούν να περιγρά- 
φονται με την κατωτέρω ένδειξη, 

-«ΩΡΙΜΑΣΕΣΕ ΒΑΡΕΛΙ»ή 

«ΩΡΙΜΑΝΣΗ ΣΕ ΒΑΡΕΛΙ» 

Η ένδειξη αυτή δύναται να συμπληρωθεί από τη φράση 
«Για τρεις (3) μήνες» 

3. Οι Λευκοί οίνοι ΟΠΑΠ οι οποίοι έχουν παραμείνει σε 
δρύινο βαρέλι πάνω από δώδεκα (12) μήνες, δύνανται να 
φέρουν συμπληρωματικά την ένδειξη: 

- «ΠΑΛΑΙΩΜΕΝΟΣ ΣΕ ΒΑΡΕΛΙ» ή 

«ΠΑΛΑΙΩΣΕ ΣΕ ΒΑΡΕΛΙ» 

Η ένδειξη αυτή δύναται να συμπληρωθεί με την φράση 
«Για... X μήνες/έτη 

Όπου X: 12, 14, 16, 18 ... κ.ο.κ. μήνες ή 1, 114, 2 ... κ.ο.κ. 
έτη, παλαίωσης στο βαρέλι. 

ΤΙΤΛΟΣ II 

ΕΠΙΤΡΑΠΕΖΙΟΙ ΟΙΝΟΙ 

ΜΕ ΓΕΩΓΡΑΦΙΚΗ ΕΝΔΕΙΞΗ (ΤΟΠΙΚΟΙ ΟΙΝΟΙ). 

Άρθρο 3 

Ερυθροί επιτραπέζιοι οίνοι με γεωγραφική ένδειξη. 

Καθορίζονται ο χρόνος διάθεσης, οι ενδείξεις για την 
διάθεση άμεσα στην κατανάλωση, καθώς και οι γενικές 
ενδείξεις παλαίωσης, των ερυθρών επιτραπέζιων οίνων 
με γεωγραφική ένδειξη. 

1. Οι ερυθροί επιτραπέζιοι οίνοι με γεωγραφική ένδειξη, 
δύνανται να διατίθενται στην κατανάλωση, άμεσα. 

2. Οι ερυθροί επιτραπέζιοι οίνοι με γεωγραφική ένδειξη 
που διατίθενται από τον εμφιαλωτή στην αγορά για κατα¬ 
νάλωση μέχρι 10 Δεκεμβρίου της αμπελουργικής περιό¬ 
δου παραγωγής τους, μπορούν να περιγράφονται με την 
ένδειξη: 

- «ΝΕΟΣ ΟΙΝΟΣ» ή «ΝΕΑΡΟΣ ΟΙΝΟΣ». 

Οι οίνοι με την ανωτέρω ένδειξη συνιστάται να διατίθε¬ 
νται στον τελικό καταναλωτή μέχρι το τέλος του πρώτου 
τετράμηνου του ημερολογιακού έτους που ακολουθείτην 
έναρξη της αμπελουργικής περιόδου παραγωγής τους. 

Στην επισήμανση των οίνων αυτών αναγράφεται υπο¬ 
χρεωτικά το έτος συγκομιδής των σταφυλιών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11705 


3. Εφόσον ο συνολικός χρόνος παλαίωσης υπερβαίνει 
τους δώδεκα (12) μήνες, έκτων οποίων τουλάχιστον έξι 
(6) μήνες σε ξύλινα βαρέλια, οι ερυθροί επιτραπέζιοι οίνοι 
με γεωγραφική ένδειξη μπορούν να περιγράφονται με την 
ένδειξη: 

- «ΩΡΙΜΑΝΣΗ ΣΕ ΒΑΡΕΛΙ» ή «ΩΡΙΜΑΣΕ ΣΕ ΒΑΡΕΛΙ» 

Η ένδειξη αυτή μπορεί να συμπληρωθεί με τη φράση 
«για έξι (6) μήνες» 

4. Οι ερυθροί επιτραπέζιοι οίνοι με γεωγραφική ένδειξη 
οι οποίοι έχουν παραμείνει σε ξύλινα βαρέλια πάνω από 
δώδεκα (12) μήνες, μπορούν να περιγράφονται με την έν¬ 
δειξη: «ΠΑΛΑΙΩΜΕΝΟΣ ΣΕ ΒΑΡΕΛΙ» ή «ΠΑΛΑΙΩΣΕ ΣΕ ΒΑ¬ 
ΡΕΛΙ» 

Η ένδειξη αυτή μπορεί να συμπληρωθεί από τη φράση 
«Για... X μήνες/έτη» 

ΌπουΧ: 12, 14, 16, 18 ... κ.ο.κ. μήνεςή 1, 1X2, 2 ... κ.ο.κ. 
έτη, παλαίωσης στο βαρέλι. 

Άρθρο 4 

Λευκοί και Ερυθρωποί επιτραπέζιοι οίνοι 
με γεωγραφική ένδειξη. 

Καθορίζονται ο χρόνος διάθεσης, οι ενδείξεις για την 
διάθεση άμεσα στην κατανάλωση, καθώς και οι γενικές 
ενδείξεις παλαίωσης, των Λευκών και Ερυθρωπών επι¬ 
τραπέζιων οίνων με γεωγραφική ένδειξη. 

1. Οι Λευκοί και Ερυθρωποί επιτραπέζιοι οίνοι με γεω¬ 
γραφική ένδειξη (Τοπικοί οίνοι) που διατίθενται από τον 
εμφιαλωτή στην αγορά για κατανάλωση μέχρι 10 Δεκεμ¬ 
βρίου της αμπελουργικής περιόδου παραγωγής τους, 
μπορούν να περιγράφονται με την ένδειξη: 

- «ΝΕΟΣ ΟΙΝΟΣ» ή «ΝΕΑΡΟΣ ΟΙΝΟΣ» 

Οι οίνοι με την ανωτέρω ένδειξη συνιστάται να διατίθε¬ 
νται στον τελικό καταναλωτή μέχρι το τέλος του πρώτου 
τετραμήνου του ημερολογιακού έτους που ακολουθεί την 
έναρξη της αμπελουργικής περιόδου παραγωγής τους. 

Στην επισήμανση των οίνων αυτών αναγράφεται υπο¬ 
χρεωτικά το έτος συγκομιδής των σταφυλιών. 

2. Οι Λευκοί και Ερυθρωποί επιτραπέζιοι οίνοι με γεω¬ 
γραφική ένδειξη εφόσον η αλκοολική ζύμωση του γλεύ- 
κους παραγωγής τους έγινε σε ξύλινα βαρέλια, ωρίμασαν 
σε ξύλινα βαρέλια τουλάχιστον τρεις (3) μήνες και διατί¬ 
θενται στην κατανάλωση μετά από έξι (6) μήνες από την 
έναρξη της αμπελουργικής περιόδου παραγωγής τους, 
μπορούν να περιγράφονται με μια από τις κατωτέρω εν¬ 
δείξεις: 

- «ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ» ή 

«ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ» 

- «ΟΙΝΟΠΟΙΗΣΗ ΣΕ ΒΑΡΕΛΙ» ή 

«ΟΙΝΟΠΟΙΗΘΗΚΕ ΣΕ ΒΑΡΕΛΙ» 

Οι ενδείξεις αυτές δύνανται να συμπληρωθούν από τη 
φράση « Για τρεις (3) μήνες» 

3. Οι λευκοί και ερυθρωποί επιτραπέζιοι οίνοι με γεω¬ 
γραφική ένδειξη εφόσον διατίθενται στην κατανάλωση 
έξι (6) μήνες μετά από την έναρξη της αμπελουργικής πε¬ 
ριόδου παραγωγής τους , από τους οποίους τρεις (3) μή¬ 
νες τουλάχιστον, ωρίμασαν σε ξύλινα βαρέλια, μπορούν 
να περιγράφονται με μια από τις κατωτέρω ενδείξεις: 

-«ΩΡΙΜΑΣΕΣΕ ΒΑΡΕΛΙ»ή 

«ΩΡΙΜΑΝΣΗ ΣΕ ΒΑΡΕΛΙ» 

Οι ενδείξεις αυτές δύνανται να συμπληρωθούν από τη 
φράση « Γ ια τρεις (3) μήνες». 


4. Οι Λευκοί και Ερυθρωποί επιτραπέζιοι οίνοι με γεω¬ 
γραφική ένδειξη οι οποίοι έχουν παραμείνει σε βαρέλι πά¬ 
νω από δώδεκα (12) μήνες, δύνανται να φέρουν συμπλη¬ 
ρωματικά τις ενδείξεις: 

- «ΠΑΛΑΙΩΜΕΝΟΣ ΣΕ ΒΑΡΕΛΙ» ή 

- «ΠΑΛΑΙΩΣΕ ΣΕ ΒΑΡΕΛΙ» 

Και η ένδειξη αυτή δύναται να συμπληρωθεί επίσης με 
την ένδειξη: 

- Για ... X μήνες/έτη 

Όπου X: Χρόνος παλαίωσης στο βαρέλι π.χ 12, 14, 16, 
... κ.ο.κ. μήνεςή 1, 1 X 2 , 2 ... κ.ο.κ. έτη. 

Άρθρο 5 

Απόδοση στην Αγγλική, Γαλλική και Γερμανική γλώσσα. 

Η απόδοση των ενδείξεων των άρθρων 1,2,3, και 4 της 
παρούσας, γίνεται στην γαλλική, αγγλική και γερμανική 
γλώσσα αντίστοιχα, ως ακολούθως: 

1. «ΝΕΑΡΟΣ» ή «ΝΕΟΣ» 

«ΝουνΕΑυ» 

2. «ΩΡΙΜΑΝΣΗ ΣΕ ΒΑΡΕΛΙ» ή «ΩΡΙΜΑΣΕ ΣΕ ΒΑΡΕΛΙ» 
(«Γ ια X μήνες») 

-« ΕΕΕΝ/Ε ΕΝ ΡϋΤ» («ΡΟϋΒ X... ΜΟΙ5») 

- «ΟΑΚ ΜΑΤΩΒΕΩ» ή «ΒΑΒΒΕΕ ΜΑΤΙΙΒΕΩ» («ΡΟΒ X 
ΜΟΝΤΗδ») 

- «ΙΜ ΡΑ35 ΟΕΒΕΙΡΤ» («ΡυΒ X ΜΟΝΑΤΕ») 

3. «ΠΑΛΑΙΩΜΕΝΟΣ ΣΕ ΒΑΡΕΛΙ» («Για X μήνες») ή 

«ΠΑΛΑΙΩΣΕ ΣΕ ΒΑΡΕΛΙ» («Για X μήνες») 

ι «νΐΕΐιυ εν ρυτ» («ρουπχ... ΜΟίδ») 

1 «ΑΟΕΩ ΙΝ ΟΑΚ» ή «ΒΑΒΒΕΕΑΟΕΩ» («ΡΟΒ X... ΜΟΝ¬ 
ΤΗδ») 

1 «ΙΜ ΡΑ33 ΟΕΑΕΤΕΒΤ’ («ΡυΒΧ... ΜΟΝΑΤΕ») 

4. «ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ» («Για X 
μήνες») ή 

«ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ» («Για X μή¬ 
νες») 

- «ΡΕΒΜΕΝΤΕ ΕΤ ΕΕΕνΕ ΕΝ ΡΩΤ («ΡΟΩΒ X... ΜΟΙ3») 

- «ΟΑΚ ΡΕΒΜΕΝΤΕΩ ΑΝΩ ΜΑΤΩΒΕΩ» ή «ΒΑΒΒΕΕ ΡΕΒ¬ 
ΜΕΝΤΕΩ ΑΝΩ ΜΑΤΩΒΕΩ» («ΡΟΒ X... ΜΟΝΤΗ3») 

- «ΙΜ ΡΑ33 νΕΒΟΟΒΕΝ ΩΝΩ ΟΕΒΕΙΡΤ» («ΡΩΒ X... 
ΜΟΝΑΤΕ») 

5. «ΟΙΝΟΠΟΙΗΘΗΚΕ ΣΕ ΒΑΡΕΛΙ» ή «ΟΙΝΟΠΟΙΗΣΗ ΣΕ 
ΒΑΡΕΛΙ» («Για X μήνες») 

- «ΡΕΒΜΕΝΤΑΤΙΟΝ ΕΝ ΡΩΤ» («ΡΟΩΒΧ... ΜΟΙδ») 

- «ΒΑΒΒΕΕ ΡΕΒΜΕΝΤΕΩ» («ΡΟΒ X... ΜΟΝΤΗδ») 

- «ΙΜ ΡΑ33 νΕΒΟΟΒΕΝ» («ΡΕΙΒ X... ΜΟΝΑΤΕ») 

Όπου X: οι μήνες ωρίμανσης ή παλαίωσης κατά περί¬ 
πτωση όπως αυτοί προβλέπονται στα άρθρα 1,2,3 και 4 
της παρούσας. 

Άρθρο 6 

Υποχρεώσεις του εμφιαλωτή. 

Ο εμφιαλωτής ο οποίος ενδιαφέρεται να κάνει χρήση, 
στην επισήμανση των οίνων που εμφιαλώνει ή συσκευά¬ 
ζει, των ενδείξεων που προβλέπονται στην παρούσα από¬ 
φαση, γνωστοποιεί στην αρμόδια Δ/νση Αγροτικής Ανά¬ 
πτυξης / Γεωργίας, στην περιοχή της οποίας λειτουργεί 
το εμφιαλωτήριο, για κάθε αμπελοοινικό έτος με έγγρα¬ 
φη δήλωση του, τα ακόλουθα στοιχεία: 

1. Τις ενδείξεις τις οποίες προτίθεται να χρησιμοποιήσει 
ξεχωριστά για κάθε τύπο οίνου και για κάθε εμπορική 
ονομασία. 

2. Το έτος παραγωγής του οίνου. 

3. Τον τόπο που πραγματοποιήθηκαν η οινοποίηση, η 
ωρίμανση ή η παλαίωση μέχρι την εμφιάλωση του οίνου 
κατά περίπτωση. 

4. Τους περιέκτες στους οποίους ο οίνος παρέμεινε μέ¬ 
χρι και το χρονικό διάστημα που υποβάλλεται η δήλωση 
καθώς και την χωρητικότητα αυτών ανά μονάδα περιέκτη 
και συνολικά. 

5. Τη ποσότητα του οίνου, καθώς και τον αριθμό και τον 
όγκο των φιαλών/συσκευασιών στις οποίες θα χρησιμο¬ 
ποιηθείς εν λόγω ένδειξη. 

6. Στην περίπτωση που η εμφιάλωση/συσκευασία του 
οίνου πραγματοποιείται σε διαφορετικό τόπο από τον τό¬ 
πο οινοποίησης, ωρίμασης ή παλαίωσης κατά περίπτωση 
επισυνάπτονται αντίγραφα των συνοδευτικών εγγράφων 
μεταφοράς του. 

7. Στην περίπτωση που η οινοποίηση, ωρίμανση ή η πα¬ 
λαίωση του εν λόγω οίνου έχει γίνει σε οινοποιητική εγκα¬ 
τάσταση που βρίσκεται στα διοικητικά όρια άλλης Δ/νσης 
Αγροτικής Ανάπτυξης από εκείνης που θα πραγματοποι¬ 
ηθείς εμφιάλωση, επισυνάπτεται βεβαίωση της αρμόδιας 
Δ/νσης Αγροτικής Ανάπτυξης με την οποία βεβαιώνονται 
τα στοιχεία των σημείων 2,3 και 4. 

Η βεβαίωση αυτή δεν απαιτείται στην περίπτωση που 
στο θεωρημένο συνοδευτικό έγγραφο μεταφοράς του οί¬ 
νου αναγράφεται από τον αποστολέα, το έτος παραγω¬ 
γής του οίνου καθώς και ότι ο εν λόγω οίνος έχει οινοποι- 
ηθεί ή/και ωριμάσει ή / και παλαιώσει κατά περίπτωση για 
6,12,... κ.ο.κ. μήνες. 

Η δήλωση αυτή του εμφιαλωτή δύναται να υποβάλλεται 
ένα μήνα πριν την συμπλήρωση του απαιτούμενου χρό¬ 
νου ωρίμασης ή παλαίωσης του οίνου και σε καμιά περί¬ 
πτωση δεν έπεται χρονικά της κυκλοφορίας του προϊό¬ 
ντος στο εμπόριο. 

Άρθρο 7 
Έλεγχοι 

Για τον έλεγχο εφαρμογής της παρούσας πραγματο¬ 
ποιούνται τακτικοί επιτόπιοι έλεγχοι τουλάχιστον δύο 
φορές ανά αμπελοοινικό έτος καθώς και έκτακτοι, στην 
μονάδα οινοποίησης ή/ και εμφιάλωσης ή/ και αποθήκευ¬ 
σης των οίνων, στα βιβλία αποθήκης και στα συνοδευτικά 
έγγραφα. 

Σε περίπτωση που διαπιστωθεί ύστερα από έλεγχο ότι 
η επισήμανση του προϊόντος έρχεται σε αντίθεση με την 
παρούσα, συντάσσεται πρακτικό από τον αρμόδιο ελε¬ 
γκτή της Δ/νσης Αγροτικής Ανάπτυξης / Γεωργίας. Στο 
πρακτικό αναγράφονται η ημερομηνία δειγματοληψίας, 
τα αποθέματα που βρέθηκαν στο σημείο ελέγχου, τα δο¬ 
χεία συσκευασίας, ο αριθμός παρτίδας αυτών, ο τόπος 


εμφιάλωσης, ο εμφιαλωτής και τα στοιχεία που στοιχειο¬ 
θετούν την παράβαση. Στο πρακτικό επίσης επισυνάπτο¬ 
νται ετικέτες (κύριεςή βοηθητικές), περιλαίμια, επιστόμια 
που αφορούν την συγκεκριμένη παράβαση. 

Η δίωξη των παραβάσεων προκειμένου για τους οίνους 
Ο.Π.Α.Πγίνεται με βάση τοπ.δ. 523/77 (ΦΕΚ170/Α71977). 

Άρθρο 8 

Κυρώσεις. 

Δεν επιτρέπεται η κατοχή προς πώληση, η διάθεση στην 
αγορά της Ε.Ε και η εξαγωγή, οίνων των οποίων η επισή¬ 
μανση ή η συσκευασία δεν είναι σύμφωνη με τις διατάξεις 
της παρούσας σε ότι την αφορούν. 

Στην περίπτωση που διαπιστωθεί ύστερα από έλεγχο 
των στοιχείων ότι η επισήμανση των οίνων δεν συμφωνεί 
με την παρούσα απόφαση, επιβάλλονται οι διοικητικές και 
ποινικές κυρώσεις που προβλέπονται στην ισχύουσα νο¬ 
μοθεσία. 

Στην περίπτωση που ο εμφιαλωτής δεν τηρήσει την 
υποχρέωση του να γνωστοποιήσει τα απαραίτητα στοι¬ 
χεία του άρθρου 6 της παρούσας, στην Δ/νση Αγροτικής 
Ανάπτυξης / Γεωργίας μέσα στα προβλεπόμενα χρονικά 
όρια, τότε αποκλείεται από όλα τα παρεμβατικά μέτρα 
που προβλέπονται στην Κοινή Οργάνωση Αγοράς (Καν. 
(ΕΚ) 1493/99του Συμβουλίου). 

Άρθρο 9 

Τροποποιήσεις Υπουργικών αποφάσεων. 

Με την παρούσα τροποποιούνται ως προς το χρόνο 
παλαίωσης οι αποφάσεις του Υπ. Γεωργίας που αφορούν 
την αναγνώριση των οίνων Ονομασίας Προέλευσης Ανω- 
τέρας Ποιότητας: 

Νεμέα [323530/15.2.1995, (ΦΕΚ 126/Β/1995).] 

Δαφνές [213850 /1572/11.2.1972, (ΦΕΚ 169/Β/1972)] 
Νάουσα [396584/9.10.1995, (ΦΕΚ964/Β/1995)] 

Ραψάνη [378022/110116/15.9.1971, (ΦΕΚ773/Β/1971)] 
Πεζά [ 213850/1572/11.2.1972, (ΦΕΚ 169/Β/1972)] 
Αρχάνες [213850/1572/11.2.1972, (ΦΕΚ 169/1972) ] 
Σητεία [301958/25.2.1998, (ΦΕΚ227/Β/1998) ] 

Αμύνταιο [385757/18.8.1995, (ΦΕΚ 747/1995)] 
Γουμένισσα [313749/19.12.2002, (ΦΕΚ 1602/Β/2002) ] 
Πάρος [301963/25.2.1998, (ΦΕΚ 227/Β/1998 ] 

Πλαγιές Μελίτωνα [ 290772/5115/1983] 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2005 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 

ΥΠΟΔΕΙΓΜΑ 1 


ΕΛΛΗΝΙΚΗ ΔΗΜΟΚΡΑΤΙΑ 

ΝΟΜ/ΚΗ ΑΥΤ/ΣΗ. 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 
Ταχ. Δ/νση: 

Αρμόδιος : 

Τηλέφωνο : 


/.... / 200 . 


ΒΕΒΑΙΩΣΗ 


Μετά από ελέγχους που έγιναν στις εγκαταστάσεις, στα συνοδευτικά έγγραφα και στα βιβλία 

αποθήκης που τηρούνται σύμφωνα με τον Καν(ΕΚ)884/2001 του οινοπαραγωγού . 

.(ονοματεπώνυμο ή επωνυμία επιχείρησης) βεβαιώνεται ότι: 

1. Το έτος παραγιογής του οίνου που διακινήθηκε με το αριθ. συνοδευτικό έγγραφό 

είναι το. 

2. Η ποσότητα του οίνου.ΗΕ που διακινήθηκε με το αριθ. συνοδευτικό 

έγγραφό οινοποιήθηκε στις εγκαταστάσεις του οινοπαραγωγού . 

.(ονοματεπώνυμο ή επωνυμία επιχείρησης) 

3. Η ποσότητα του οίνου.Η1 που διακινήθηκε με το αριθ. συνοδευτικό 

έγγραφό οιρίμασε* (ή/και παλαίωσε*) σε δρύινα*/ξύλινα* βαρέλια για χρονικό διάστημα 
.μήνες, 

4. Η παρούσα βεβαίωση εκδίδεται προκειμένου να υποβληθεί από τον αιτούντα στην αρμόδια Δ/νση 
Αγροτικής Ανάπτυξης/ Γεωργίας του τόπου εμφιάλωσης/συσκευασίας. 


Ο ΔΙΕΥΘΥΝΤΗΣ 

ΥΠΟΓΡΑΦΗ-ΣΦΡΑΓΙΔΑ 


* Τα σημεία αυτά συμπληρώνονται κατά περίσταση. 

Αριθ. 287345 (2) 

Κατανομή Εθνικού Αποθέματος ποσότητας αναφοράς 
αγελαδινού γάλακτος γαλακτοκομικής περιόδου 
2005-2006. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του ν. 992/1979 περί «Οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδας εις τας Ευ¬ 
ρωπαϊκός Κοινότητας και ρυθμίσεως συναφών σχετικών 
θεσμικών και οργανωτικών θεμάτων» (Α'280), σε συνδυα¬ 
σμό με τις διατάξεις του άρθρου 33 του ν. 2538/1997 (Α' 
242) «περί τροποποίησης της κείμενης νομοθεσίας για τα 
γεωργικά και κτηνοτροφικά φάρμακα, ρύθμιση χρεών συ¬ 
νεταιριστικών οργανώσεων και άλλες διατάξεις», όπως 
τροποποιήθηκε και συμπληρώθηκε με το άρθρο 33 παρ. 2 
και 3. του ν. 3147/2003 (Α' 135) «περί ρύθμισης θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις». 

β) Του άρθρου 29Ατου ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27 του ν. 2081/1992 (Α' 154) και τροποποιήθηκε με το 
άρθρο 1 του ν. 2469/1997 (Α' 38) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

γ) Του ν. 2520/1997 (Α' 173) «περί μέτρων για τους νέ¬ 
ους αγρότες, σύσταση Οργανισμού Γεωργικής Επαγγελ¬ 
ματικής Εκπαίδευσης, κατάρτισης και απασχόλησης και 
άλλες διατάξεις», όπως τροποποιήθηκε και ισχύει. 

δ) Του άρθρου 94 του ν. 2127/1993 (Α' 48), όπως τρο¬ 
ποποιήθηκε με το άρθρο 3 του ν. 2332/1995 (Α' 181) και το 
άρθρο 30 του ν. 3147/2003 (Α' 135). 

2. Τους κανονισμούς, όπως τροποποιούνται και ισχύουν 
κάθε φορά: 

α) 1255/1999 (ΕΚ) του Συμβουλίου «περί κοινής οργα- 
νώσεως αγοράς στον τομέα του γάλακτος και των γαλα¬ 
κτοκομικών προϊόντων» (Ε 160), όπως τροποποιήθηκε με 
τον Καν. (ΕΚ) 1787/2003 του Συμβουλίου (1270). 

β) 1788/2003 (ΕΚ) του Συμβουλίου «για τη θέσπιση συ¬ 
μπληρωματικής εισφοράς στον τομέα του γάλακτος και 
των γαλακτοκομικών προϊόντων» (Ε 270). 

γ) 595/2004 (ΕΚ) της Επιτροπής για τις λεπτομέρειες 
εφαρμογής του Καν. 1788/03 του Συμβουλίου για τη θέ¬ 
σπιση εισφοράς στον τομέα του γάλακτος και των γαλα¬ 
κτοκομικών προϊόντων (Ε 94). 

3. Την υπ’ αριθμ. 302026/2004 (Β' 1688) κοινή υπουργι¬ 
κή απόφαση με θέμα «Συμπληρωματικά μέτρα εφαρμο¬ 
γής του καθεστώτος της εισφοράς στον τομέα του γάλα¬ 
κτος και των γαλακτοκομικών προϊόντων», όπως ισχύει 
κάθε φορά. 

4. Την υπ’ αριθμ. Υ1/2004 (Β' 513) απόφαση του Πρω¬ 
θυπουργού για μετονομασία του Υπουργείου Γεωργίας 
σε Υπουργείο « Αγροτικής Ανάπτυξης και Τροφίμων». 

5. Την υπ’ αριθμ. Υ132/11.10.2004 (Β' 1533) απόφαση 
του Πρωθυπουργού και του Υπουργού Αγροτικής Ανά¬ 
πτυξης και Τροφίμων για ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων Αλέξαν¬ 
δρο Κοντό. 

6. Την εισήγηση της Διεύθυνσης Ζωικής Παραγωγής 
και Α. Π.Α. του Υπουργείου Αγροτικής Ανάπτυξης και Τρο- 
φίμων. 


7. Τις ανάγκες σε ατομικές ποσότητες αναφοράς αγε¬ 
λαδινού γάλακτος των Ελλήνων παραγωγών, τις ανάγκες 
αντιμετώπισης των διαρθρωτικών προβλημάτων του το¬ 
μέα καθώς και τη στήριξη ειδικών κοινωνικών ομάδων πα¬ 
ραγωγών. 

8. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Την κατανομή του Εθνικού Αποθέματος ποσότητας 
αναφοράς αγελαδινού γάλακτος του γαλακτοκομικού 
έτους 2005-2006, όπως παρακάτω: 

1) Δικαιούχοι: 

Γεωργοί, φυσικά ή νομικά πρόσωπα ή ομάδα φυσικών ή 
νομικών προσώπων των οποίων η εκμετάλλευση βρίσκε¬ 
ται στην ελληνική επικράτεια, που παράγουν και εμπο¬ 
ρεύονται αγελαδινό γάλα ή και γαλακτοκομικά προϊόντα 
από αγελαδινό γάλα ή προετοιμάζονται να το πράξου ν σε 
πολύ σύντομο χρονικό διάστημα. 

2) Κατηγορίες δικαιούχων: 

2.1) Ενεργοί παραγωγοί γάλακτος που χρησιμοποίησαν 
κατά τη γαλακτοκομική περίοδο 2004/2005 τουλάχιστον 
το 90% της ατομικής τους ποσότητας αναφοράς, λαμβα- 
νομένων υπόψη των περιπτώσεων ανωτέρας βίας και 
εξαιρετικών περιστάσεων δεόντως αιτιολογημένων και 
εφ’ όσον η ατομική τους ποσότητα αναφοράς ή οι παρα¬ 
δόσεις τους για την περίοδο αυτή είναι τουλάχιστον 20 
τόνοι και ο οποίοι δεν έλαβαν ποσότητα αναφοράς για την 
γαλακτοκομική περίοδο 2004/2005 από το Εθνικό Απόθε¬ 
μα. 

Κατά τον υπολογισμό και καθορισμό του ανωτέρω πο¬ 
σοστού χρησιμοποίησης, οι ατομικές ποσότητες αναφο¬ 
ράς που αποκτήθηκαν από αγορά κατά τη διάρκεια του 
γαλακτοκομικού έτους 2004/2005 δεν λαμβάνονται υπό¬ 
ψη. 

2.2) Γ εωργοί που υποβάλλουν κατά το τρέχον έτος και 
μέχρι 31.12.2005 αίτημα ένταξης στα προγράμματα 
εφαρμογής του Καν. (ΕΚ) 1257/1999 για ενίσχυση πρώ¬ 
της εγκατάστασης ή ενίσχυσης στα πλαίσια ενός σχεδίου 
βελτίωσης ή μετεγκατάστασης κτηνοτροφικών μονάδων 
ή του ν. 3299/2004 (Α' 261) περί «Κίνητρα Ιδιωτικών Επεν¬ 
δύσεων για την Οικονομική Ανάπτυξη και την Περιφερει¬ 
ακή Σύγκλιση», εφόσον καλύπτουν τις λοιπές προϋποθέ¬ 
σεις ένταξης στο σχετικό πρόγραμμα και προβλέπουν 
δραστηριότητα παραγωγής τουλάχιστον 60 τόνων αγε¬ 
λαδινού γάλακτος ανά γαλακτοκομικό έτος. Στους παρα¬ 
πάνω δικαιούχους κατανέμεται κατ’ αρχήν (προσωρινά) 
ατομική ποσότητα αναφοράς μέχρι 100% της αϊτούμενης 
από αυτούς ποσότητας που σε κάθε περίπτωση δεν υπερ¬ 
βαίνει την προβλεπόμενη ποσότητα στο επενδυτικό τους 
σχέδιο κατά την ολοκλήρωσή του. 

Για τον υπολογισμό των προβλεπόμενων στο επενδυτι¬ 
κό σχέδιο ποσοτήτων παραγομένου γάλακτος λαμβάνεται 
υπόψη απόδοση μέχρι 6 τόνοι ανά αγελάδα ετησίως. Σε 
κάθε περίπτωση λαμβάνεται υπόψη τυχόν ποσόστωση 
που κατέχει ο αϊτών. Η οριστικοποίηση της χορηγούμενης 
από το εθνικό απόθεμα ατομικής ποσότητας αναφοράς γί¬ 
νεται από τον ΕΛ.Ο.Γ. με την ολοκλήρωση της επένδυσης 
η οποία επιβεβαιώνεται με την υποβολή στον ΕΛ.Ο.Γ. εκ 
μέρους του ενδιαφερομένου της σχετικής έκθεσης της 
Αρμόδιας Αρχής, λαμβανομένου υπόψη των περιπτώσεων 
ανωτέρας βίας και εξαιρετικών περιστάσεων δεόντως αι¬ 
τιολογημένων. Σε αντίθετη περίπτωση η ατομική ποσότη- 

τα αναφοράς θα αφαιρείται από τον δικαιούχο και θα επι¬ 
στρέφει χωρίς αντιστάθμιση στο Εθνικό Απόθεμα. 

Ατομικές ποσότητες αναφοράς που χορηγούνται από 
το εθνικό απόθεμα για υλοποίηση επενδύσεων, στα πλαί¬ 
σια αναπτυξιακών προγραμμάτων βάσει της παρούσας 
απόφασης, δεν μπορούν να αποτελόσουν αντικείμενο με¬ 
ταβίβασης πριν την εκπλήρωση όλων των σχετικών υπο¬ 
χρεώσεων που έχουν αναληφθεί καθώς και για τις τρεις 
(3) επόμενες γαλακτοκομικές περιόδους από την εκπλή¬ 
ρωση των εν λόγω υποχρεώσεων. Σε αντίθετη περίπτωση 
η ατομική ποσότητα αναφοράς θα αφαιρείται από τον δι¬ 
καιούχο και θα επιστρέφει χωρίς αντιστάθμιση στο εθνικό 
απόθεμα και κάθε πράξη μεταβίβασης θεωρείται ως μη 
γενόμενη. 

2.3) Γεωργοί που προετοιμάζονται να παράγουν γάλα 
εντός του έτους και μέχρι 31.12.2005 μετά από πιστοποί¬ 
ηση από τον ΕΛ.Ο.Γ. ύπαρξης της εκμετάλλευσής τους 
και εφ'όσον αυτή δεν προέρχεται από διαχωρισμό κοινής 
εκμετάλλευσης. 

3) Κριτήρια κατανομής: 

Για την κατανομή του Εθνικού Αποθέματος ποσότητας 
αναφοράς αγελαδινού γάλακτος λαμβάνονται υπόψη πέ¬ 
ρα των αναφερομένων στην παράγραφο 2 ένα ή περισ¬ 
σότερα από τα παρακάτω κριτήρια: 

3.1) Η διάρθρωση της παραγωγής: 

3.2) Η χωροταξική κατανομή των εκμεταλλεύσεων 
[Μειονεκτικές περιοχές άρθρου 17 Καν. (ΕΚ) 1257/99]. 

3.3) Η ιδιότητα του «πολύτεκνου» στο πρόσωπο του 
Δικαιούχου. 

3.4) Η ιδιότητα του «παλιννοστούντος» από το εξωτερι¬ 
κό την τελευταία διετία στο πρόσωπο του Δικαιούχου. 

3.5) Αίτηση ένταξης ή και η προέγκριση επενδυτικού 
σχεδίου στα πλαίσια προγραμμάτων του Καν. (ΕΚ) 
1257/99 του Συμβουλίου ή στα πλαίσια του ν. 3299/2004. 

4) Αιτήσεις - Δικαιολογητικά: 

Προκειμένου να χορηγηθεί ατομική ποσότητα αναφο¬ 
ράς στις παραπάνω κατηγορίες δικαιούχων οι ενδιαφε¬ 
ρόμενοι υποβάλλουν αίτηση - δήλωση, σύμφωνα με το 
υπόδειγμα I. Οι αιτήσεις, όπου κρίνεται αναγκαίο, συνο¬ 
δεύονται με βεβαίωση της αρμόδιας για την αξιολόγηση 
του επενδυτικού σχεδίου αρχής σύμφωνα με το υπόδειγ¬ 
μα II. Για την απόδειξη της οικογενειακής κατάστασης 
υποβάλλεται μαζί με την αντίστοιχη αίτηση και πρόσφατο 
Πιστοποιητικό Οικογενειακής Κατάστασης σύμφωνα με 
την ισχύουσα νομοθεσία. Οι παλιννοστούντες υποβάλ¬ 
λουν βεβαίωση της αρμόδιας Δημοτικής ή Αστυνομικής 
αρχής. 

Οι αιτήσεις των δικαιούχων υποβάλλονται προς τον 
ΕΛΟΓ είτε κατ’ ευθείαν, είτε μέσω των περιφερειακών 
υπηρεσιών εποπτείας γάλακτος του ΕΛΟΓ, είτε μέσω των 
Διευθύνσεων Αγροτικής Ανάπτυξης των Νομαρχιακών 
Αυτοδιοικήσεων και λαμβάνουν αριθμό πρωτοκόλλου 
από την αρχή στην οποία υποβάλλονται, μέχρι δυο μήνες 
από τη δημοσίευση της παρούσας Απόφασης στην Εφη¬ 
μερίδα της Κυβερνήσεως. Γ ια τους παραγωγούς της κα¬ 
τηγορίας 2.2,οι αιτήσεις υποβάλλονται μέχρι 4 μήνες από 
τη δημοσίευση της παρούσας απόφασης. 

5) Όροι - Προϋποθέσεις: 

5.1) Οι δικαιούχοι παραγωγοί δύναται να ενταχθούν σε 
μία κατηγορία κατανομής και στην ευνοϊκότερη για αυ¬ 
τούς περίπτωση. 

5.2) Παραγωγός στον οποίο χορηγήθηκε ατομική πο¬ 
σότητα αναφοράς από το εθνικό απόθεμα δεν επιτρέπε¬ 


ται να προβεί σε μεταβίβαση ατομικής ποσότητας αναφο¬ 
ράς πριν την παρέλευση τριών (3) γαλακτοκομικών πε¬ 
ριόδων, αρχής γενομένης από τη γαλακτοκομική περίοδο 
χορήγησής της. Σε αντίθετη περίπτωση η ατομική ποσό¬ 
τητα αναφοράς που του χορηγήθηκε από το εθνικό από¬ 
θεμα επανέρχεται χωρίς αντιστάθμιση στο εθνικό απόθε¬ 
μα και η σχετική πράξη μεταβίβασης θεωρείται ως μη γε¬ 
νόμενη. Εξαιρούνται οι περιπτώσεις που προβλέπονται 
στο άρθρο 13παρ. 4 της υπ’ αριθμ. 302026/2004 (ΒΊ688) 
κοινή υπουργική απόφαση με θέμα «Συμπληρωματικά 
μέτρα εφαρμογής του καθεστώτος της εισφοράς στον 
τομέα του γάλακτος και των γαλακτοκομικών προϊό¬ 
ντων». 

Σε περίπτωση θανάτου του δικαιούχου πριν την παρέ¬ 
λευση της εν λόγω τριετίας, το μέρος της ατομικής του 
ποσότητας αναφοράς που του έχει χορηγηθεί με βάσει 
την παρούσα απόφαση, επιστρέφει στο Εθνικό Απόθεμα 
εκτός αν ο (οι) κληρονόμος(οι) είναι παραγωγός(οι) αγε¬ 
λαδινού γάλακτος. Σε κάθε περίπτωση οι νέοι κάτοχοιτης 
μεταβιβασθείσας ατομικής ποσότητας αναφοράς δεν 
επιτρέπεται να μεταβιβάσουν καμία ποσότητα αναφοράς 
μέχρι της συμπλήρωσης της εν λόγω τριετίας. 

5.3) Δεν είναι δικαιούχοι της παρούσας κατανομής οι 
παραγωγοί οι οποίοι κατά τα γαλακτοκομικά έτη 2003- 
2004 ή και 2004-2005 προέβησαν σε μεταβίβαση μέρους 
ή όλης της ατομικής τους ποσότητας αναφοράς και δεν 
την έχουν ανακτήσει μέχρι την υποβολή αίτησης για χο¬ 
ρήγηση ποσότητας αναφοράς βάσει της παρούσας. 

5.4) Δεν χορηγείται ποσότητα αναφοράς αγελαδινού 
γάλακτος από το Εθνικό απόθεμα στους δηλώνοντες ανα¬ 
κριβή στοιχεία στην σχετική αίτηση χορήγησης και τυχόν 
χορηγηθείσα ποσότητα σε αυτούς επιστρέφεται χωρίς 
αντιστάθμιση στο Εθνικό απόθεμα. 

6) Διαδικασία: 

Μετά το πέρας της περιόδου υποβολής των αιτήσεων, 
ο ΕΛΟΓ προβαίνει σε διοικητικό έλεγχο των αιτήσεων 
ελέγχοντας την ορθότητα των στοιχείων όσον αφορά 
ιδίως την κατοχή ατομικής ποσόστωσης αγελαδινού γά¬ 
λακτος, την ύπαρξη μητρώου εκμετάλλευσης, τα συνο¬ 
δευτικά δικαιολογητικά και λοιπά και κατατάσσει τους αι- 
τούντες κατά κατηγορία, σύμφωνα με τις παρ. 2 και 3 της 
παρούσας απόφασης. Με την ολοκλήρωση της επεξερ¬ 
γασίας των στοιχείων όπως παραπάνω, οι συγκεντρωτι¬ 
κοί πίνακες (Υποδείγματα III) στέλνονται στη Δ/νση Ζωι¬ 
κής Παραγωγής και ΑΠΑ η οποία εισηγείται την έκδοση 
Υπουργικής Απόφασης Κατανομής. 

Στη συνέχεια ο ΕΛ.Ο.Γ. προβαίνει στην υλοποίηση της 
παραπάνω απόφασης σε συνεργασία με τις Διευθύνσεις 
Αγροτικής Ανάπτυξης των Νομαρχιακών Αυτοδιοικήσεων 
της χώρας και συντάσσει καταστάσεις δικαιούχων. 

Οι καταστάσεις των δικαιούχων αναρτώνται με τη συνή¬ 
θη διαδικασία ανάρτησης στα γραφεία του ΕΛ.Ο.Γ. και 
στις Δ/νσεις Αγροτικής Ανάπτυξης των Νομαρχιακών Αυ¬ 
τοδιοικήσεων επί 10 ημέρες, περίοδο κατά την οποία οι 
ενδιαφερόμενοι παραγωγοί έχουν δικαίωμα υποβολής 
ένστασης. 

Οι ενστάσεις θα αφορούν μόνο τυχόν λάθη ή παραλεί¬ 
ψεις για παραγωγούς που ανήκουν στις συγκεκριμένες 
κατηγορίες και για τις οποίες προβλέπεται χορήγηση 
ατομικής ποσότητας αναφοράς βάσει της παρούσας 
απόφασης. 

Οι ενστάσεις υποβάλλονται στον ΕΛ.Ο.Γ. μέσω των 
Δ/νσεων Αγροτικής Ανάπτυξης των Νομ. Αυτοδιοικήσεων, 

εξετάζονται από τον ΕΛ.Ο.Γ. σε συνεργασία με τη Δ/νση 
Ζωικής Παραγωγής και ΑΠΑ και τα αποτελέσματα αναρ- 
τώνται επί 1 εβδομάδα στους παραπάνω τόπους ανάρτη- 
σης. 

Σε περίπτωση διαπίστωσης αχρεωστήτως χορηγηθει- 
σών ποσοτήτων αναφοράς αυτές επιστρέφουν στο Εθνι¬ 
κό Απόθεμα. 

Οι περιπτώσεις ανωτέρας βίας και οι εξαιρετικές περι¬ 
στάσεις δεόντως αιτιολογημένες υποβάλλονται στον 
ΕΛ.Ο.Γ. μέσω της οικείας Δ/νσης Αγροτικής Ανάπτυξης 
μαζί με τα σχετικά παραστατικά και ενδεχόμενες παρατη¬ 
ρήσεις και εξετάζονται από το Διοικητικό Συμβούλιο του 
ΕΛ.Ο.Γ. 

Με την ολοκλήρωση της διαδικασίας κατανομής ο 
ΕΛ.Ο.Γ. οριστικοποιεί την ατομική ποσότητα αναφοράς 


για κάθε δικαιούχο της απόφασης κατανομής και ενημε¬ 
ρώνει σχετικά τους δικαιούχους. 

7) Γενικά: 

Οι Δ/νσεις Γεωργικής Ανάπτυξης των Περιφερειών, οι 
Δ/νσεις Αγροτικής Ανάπτυξης των Νομαρχιακών Αυτοδι¬ 
οικήσεων και ο ΕΛ.Ο.Γ. ενημερώνουν τους παραγωγούς 
με κάθε πρόσφορο μέσο για τους όρους, τις προϋποθέ¬ 
σεις και τη διαδικασία εφαρμογής της παρούσας απόφα¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 

ΥΠΟΔΕΙΓΜΑ I 


ΑΙΤΗΣΗ - ΔΗΛΩΣΗ 

Χορήγησης ποσότητας αναφοράς αγελαδινού γάλακτος (ποσόστωσης) 
αττό το Εθνικό απόθεμα 


ΠΡΟΣ: 

ΕΛΛΗΝΙΚΟ ΟΡΓΑΝΙΣΜΟ ΓΑΛΑΚΤΟΣ (ΕΛ.Ο.Γ.) 

Κηφισίας 33 

540 14 Θεσσαλονίκη 

Τ.Θ. 508 29 


(Κατευθείαν ή μέσω των περιφερειακών υπηρεσιών του ΕΛ.Ο.Γ ή μέσω των Δ/νσεων Αγροτικής Ανάπτυξης των Νομ. Αυτοδιοικήσεων) 

Α. ΣΤΟΙΧΕΙΑ ΓΕΩΡΓΟΥ 


Δ.Ο.Υ.: 


ΑΦ.Μ, . 


ΕΠΩΝΥΜΟ Ή ΕΠΩΝΥΜΙΑ 


. 


. 


ΟΝΟΜΑ ΠΑΤΡΟΣ 


. 


Α.Δ.ΤΑΥ/ΤΑΣ 


Μ111111 ΗΜΕΡ. ΕΚΔΟΣΗΣ 1 | | Μ 1 | ΕΚΔ. ΑΡΧΗ 


ΔΙΕΥΘΥΝΣΗ ΚΑΤΟΙΚΙΑΣ 

ΟΔΟΣ _ ΑΡΙΘΜ. Τ.Κ. ΤΗΛ. 

ΚΟΙΝΟΤΗΤΑ/ ΔΗΜΟΣ _ \ \ · \ : ' 

Β. ΣΤΟΙΧΕΙΑ ΕΔΡΑΣ ΕΚΜΕΤΑΛΛΕΥΣΗΣ 

ΕΔΡΑ ΤΗΣ ΕΚΜΕΤΑΛΛΕΥΣΗΣ _ 

Η ΕΔΡΑ ΤΗΣ ΕΚΜΕΤΑΛΛΕΥΣΗΣ ΒΡΙΣΚΕΤΑΙ ΣΕ ΜΕΙΟΝΕΚΤΙΚΗ ΠΕΡΙΟΧΗ (άρθρο 17 Καν. (ΕΚ) 1257/99) 

ΝΑΙ □ ΌΧΙ □ 

ΚΩΔΙΚΟΣ ΕΚΜΕΤΑΛΛΕΥΣΗΣ ΑΠΟ ΚΤΗΝΙΑΤΡΙΚΗ ΒΑΣΗ ΔΕΔΟΜΕΝΩΝ [□□□□□□□□□□□[ 


ΦΥΣΙΚΟ ΠΡΟΣΩΠΟ □ 

ΚΑΤΗΓΟΡΙΑ ΠΑΡΑΓΩΓΟΥ ΝΟΜΙΚΟ ΠΡΟΣΩΠΟ □ 

ΟΜΑΔΑ ΦΥΣΙΚΩΝ ΠΡΟΣΩΠΩΝ (^] 

ΟΜΑΔΑ ΝΟΜΙΚΩΝ ΠΡΟΣΩΠΩΝ [7] 

Γ. ΕΡΩΤΗΜΑΤΟΛΟΓΙΟ 


1 

ΑΡΙΘΜΟΣ ΑΓΕΛΑΔΩΝ ΓΑΛΑΚΤΟΠΑΡΑΓΩΓΗΣ ΤΗΣ ΕΚΜΕΤΑΛΛΕΥΣΗΣ 

2 ΠΟΣΟΣΤΩΣΗ ΠΟΥ ΗΔΗ ΚΑΤΕΧΩ ΤΗΝ 31/03/2005 (τόνοι) 

3 ΠΟΣΟΣΤΩΣΗ ΠΟΥ ΑΙΤΟΥΜΑΙ (τόνοι) 

ΟΧΙ 

ΟΧΙ 
ΟΧΙ 


4 ΕΧΕΤΕ ΠΡΟΒΕΙ ΣΕ ΜΕΤΑΒΙΒΑΣΗ ΜΕΡΟΥΣ ή ΟΛΗΣ ΤΗΣ ΑΤΟΜΙΚΗΣ 

ΣΑΣ ΠΟΣΟΤΗΤΑΣ ΑΝΑΦΟΡΑΣ ΚΑΤΑ ΤΗ ΔΙΑΡΚΕΙΑ ΤΗΣ ΝΑΙ 

ΓΑΛΑΚΤΟΚΟΜΙΚΗΣ ΠΕΡΙΟΔΟΥ 2003-2004 ή ΚΑΙ 2004-2005; 

5 ΕΧΕΤΕ ΠΡΟΒΕΙ ΣΕ ΜΕΤΑΒΙΒΑΣΗ ΜΕΡΟΥΣ ή ΟΛΗΣ ΤΗΣ ΑΤΟΜΙΚΗΣ ΝΑ| 
ΣΑΣ ΠΟΣΟΤΗΤΑΣ ΑΝΑΦΟΡΑΣ ΜΕΤΑ ΤΗΝ 01-04-2005; 

6 ΕΑΝ ΝΑΙ ΕΧΕΤΕ ΑΝΑΚΤΗΣΕΙ ΤΗ ΜΕΤΑΒΙΒΑΣΘΕΙΣΑ ΠΟΣΟΤΗΤΑ ΜΔ| 

ΑΝΑΦΟΡΑΣ ΜΕΧΡΙ ΤΗΝ ΥΠΟΒΟΛΗ ΤΗΣ ΠΑΡΟΥΣΑΣ ΑΙΤΗΣΗΣ ; 


7 

8 

9 


ΕΧΕΤΕ ΤΗΝ ΙΔΙΟΤΗΤΑ ΤΟΥ ΠΟΛΥΤΕΚΝΟΥ ; (Ημερομηνία υποβολής 
αίτησης) 

ΕΧΕΤΕ 3 ΠΡΟΣΤΑΤΕΥΟΜΕΝΑ ΤΕΚΝΑ ΚΑΤΑ ΤΗΝ ΗΜΕΡΟΜΗΝΙΑ 
ΥΠΟΒΟΛΗΣ ΤΗΣ ΑΙΤΗΣΗΣ ; 

ΕΙΣΤΕ ΕΠΑΝΑΠΑΤΡΙΣΜΕΝΟΣ ΕΛΛΗΝΑΣ ΤΟΥ ΕΞΩΤΕΡΙΚΟΥ ΚΑΤΑ ΤΗ 
ΔΙΑΡΚΕΙΑ ΤΗΣ ΤΕΛΕΥΤΑΙΑΣ ΔΙΕΤΙΑΣ ΑΠΟ ΤΗΝ 01-01-2003 ; 


ΝΑΙ 

ΝΑΙ 

ΝΑΙ 


ΟΧΙ 

ΟΧΙ 

ΟΧΙ 


ΑΝ ΑΝΗΚΕΤΕ ΣΤΗΝ ΠΑΡΑΚΑΤΩ ΚΑΤΗΓΟΡΙΑ ΣΥΜΠΛΗΡΩΣΤΕ ΤΗΝ ΑΝΤΙΣΤΟΙΧΗ ΕΝΔΕΙΞΗ 


10 ΕΧΕΤΕ ΥΠΟΒΑΛΛΕΙ ΑΙΤΗΣΗ ΓΙΑ ΕΝΤΑΞΗ ΣΤΑ ΠΡΟΓΡΑΜΜΑΤΑ ΤΟΥ 
ΚΑΝ. (ΕΚ) 1257/99 ή ΤΟΥ ν. 3299/04 ; 

11 ΕΑΝ ΝΑΙ: 

111 ΣΤΟ ΠΡΟΓΡΑΜΜΑ ΝΕΩΝ ΓΕΩΡΓΩΝ ΓΙΑ ΠΡΙΜΟΔΟΤΗΣΗ 
ΠΡΩΤΗΣ ΕΓΚΑΤΑΣΤΑΣΗΣ (ΚΥΑ 609/2001) 


11.2 ΣΤΟ ΠΡΟΓΡΑΜΜΑ ΝΕΩΝ ΓΕΩΡΓΩΝ ΓΙΑ ΕΝΙΣΧΥΣΗ ΣΤΑ 

ΠΛΑΙΣΙΑ ΕΝΟΣ ΣΧΕΔΙΟΥ ΒΕΛΤΙΩΣΗΣ (ΚΥΑ.) 

ΛΟΙΠΑ ΠΡΟΓΡΑΜΜΑΤΑ (αναφέρετε ΚΥΑ πχ 486/2002) 

11.3 


11.4 ΣΕ ΚΑΘΕ ΠΕΡΙΠΤΩΣΗ ΝΑ ΣΥΜΠΛΗΡΩΣΕΤΕ ΤΗΝ 

ΠΡΟΒΛΕΠΟΜΕΝΗ ΓΑΛΑΚΤΟΠΑΡΑΓΩΓΗ (τόνοι) ΚΑΤΑ ΤΗΝ 
ΟΛΟΚΛΗΡΩΣΗ ΤΟΥ ΕΠΕΝΔΥΤΙΚΟΥ ΣΧΕΔΙΟΥ 


ΝΑΙ 


ΟΧΙ 


ΝΑΙ 


ΝΑΙ 


ΝΑΙ 


ΟΧΙ 

ΟΧΙ 

ΟΧΙ 


12 ΕΙΣΤΕ ΓΕΩΡΓΟΣ ΠΟΥ ΠΡΟΕΤΟΙΜΑΖΕΤΑΙ ΓΙΑ ΠΑΡΑΓΩΓΗ 

ΑΓΕΛΑΔΙΝΟΥ ΓΑΛΑΚΤΟΣ 
ΜΕΧΡΙ. 


ΝΑΙ 


ΟΧΙ 

■ Η αίτηση-δήλωση συμπληρώνεται από δικαιούχους χορήγησης ποσόστωσης αγελαδινού γάλακτος σύμφωνα 

την παρ. 2 της υπ'αριθ.απόφασης του Υπουργείου Αγροτικής Ανάπτυξης και Τροφίμων 

■ Για την περίπτωση 7 και 8 επισυνάπτεται Πιστοποιητικό Οικογενειακής Κατάστασης 

■ Για την περίπτωση 9 επισυνάπτεται βεβαίωση της αρμόδιας Δημοτικής η Αστυνομικής Αρχής 

■ Για τις περιπτώσεις των σημείων 10-11 επισυνάπτεται βεβαίωση της αρμόδιας για την αξιολόγηση του 
επενδυτικού σχεδίου αρχής (Υπόδειγμα II) 


ΔΗΛΩΝΩ ΥΠΕΥΘΥΝΑ ΟΤΙ: 

> ΕΛΑΒΑ ΓΝΩΣΗ ΤΩΝ ΟΡΩΝ ΚΑΙ ΠΡΟΫΠΟΘΕΣΕΩΝ ΧΟΡΗΓΗΣΗΣ ΠΟΣΟΣΤΩΣΗΣ ΑΠΟ 
ΤΟ ΕΘΝΙΚΟ ΑΠΟΘΕΜΑ 

> ΘΑ ΔΙΕΥΚΟΛΥΝΩ ΤΟΥΣ ΕΛΕΓΧΟΥΣ 

> ΑΠΟΔΕΧΟΜΑΙ ΤΗΝ ΑΝΑΡΤΗΣΗ ΤΩΝ ΣΤΟΙΧΕΙΩΝ ΠΟΥ ΔΗΛΩΝΩ ΣΤΗΝ ΠΑΡΟΥΣΑ ΑΙΤΗΣΗ 


200 


Ο/Η 

ΔΗΛΩΝ / ΔΗΛΟΥΣΑ 


Συμπληρώνεται από τον ΕΛ.Ο.Γ.: 

ΠΟΣΟΣΤΟ ΧΡΗΣΙΜΟΠΟΙΗΣΗΣ ΤΗΣ ΠΟΣΟΣΤΩΣΗΣ ΚΑΤΑ ΤΗΝ ΠΕΡΙΟΔΟ 2004-2005 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ II 


ΒΕΒΑΙΩΣΗ 


Βεβαιώνεται ότι: 

Ο / Η . είναι γεωργός / νέος γεωργός και 

υπέβαλλε την . επενδυτικό σχέδιο για 

. στα πλαίσια του Καν. (ΕΚ) 1257/99 ή του ν. 3299/04 (σημειώνεται η 

αντίστοιχη περίπτωση) στο οποίο προβλέπεται παραγωγή . τόνων αγελαδινού 

γάλακτος από . αγελάδες και επιπλέον πληροί τις λοιπές προϋποθέσεις ένταξής του στο 

πρόγραμμα . 


Προϊστάμενος της Υπηρεσίας 


(Υπογραφή) 

ΕΚ ΤΟΥ ΣΥΝΟΛΟΥ | 

ΠΑΛΙΝΝΟΣΤΟΥΝΤΕΣ 

ΑΙΤΟΥΜΕΝΗ 
ΠΟΣΟΣΤΩΣΗ 
(σε τόνους) 






ΠΟΣΟΣΤΩΣΗ 
ΠΟΥ ΗΔΗ 
ΚΑΤΕΧΟΥΝ 
(σε τόνους) 






ΑΡΙΘΜΟΣ 

ΑΙΤΗΣΕΩΝ 






ΠΟΛΥΤΕΚΝΟΙ 

ΑΙΤΟΥΜΕΝΗ 
ΠΟΣΟΣΤΩΣΗ 
(σε τόνους) 






ΠΟΣΟΣΤΩΣΗ 
ΠΟΥ ΗΔΗ 
ΚΑΤΕΧΟΥΝ 
(σε τόνους) 






ΑΡΙΘΜΟΣ 

ΑΙΤΗΣΕΩΝ 






Ο 

< 

Ο 

ζ 

Μ 

ΑΙΤΟΥΜΕΝΗ 
ΠΟΣΟΣΤΩΣΗ 
(σε τόνους) 






ΠΟΣΟΣΤΩΣΗ 
ΠΟΥ ΗΔΗ 
ΚΑΤΕΧΟΥΝ 
(σε τόνους) 






ΑΡΙΘΜΟΣ 

ΑΙΤΗΣΕΩΝ 






ΤΑΞΗ 

ΜΕΓΕΘΟΥΣ 
(σε τόνους) 

< 50 

51 - 100 

101 -300 

301 -500 

> 500 

Αριθ. 7001 /9/25-ιβ' (3) 

Καθορισμός μεθοριακής διάβασης Εξοχής Νομού Δρά¬ 
μας ως σημείο εισόδου και εξόδου από τη χώρα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΕΘΝΙΚΗΣ ΑΜΥΝΑΣ - 
ΔΗΜΟΣΙΑΣ ΤΑΞΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 3 του ν. 2910/ 
2001 «Είσοδος και παραμονή αλλοδαπών στην ελληνική 
επικράτεια. Κτήση της ελληνικής ιθαγένειας με πολιτο¬ 
γράφηση και άλλες διατάξεις» (Α' 91). 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και κυβερνητικά όργανα» (Α' 137), το οποίο προ¬ 
στέθηκε με το άρθρο27του ν. 2081/1992 (Α' 154) καιαντι- 
καταστάθηκε με το άρθρο 1 παρ. 2α του ν. 2469/1997 (Α' 
39). 

3. Τις διατάξεις του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

4. Τιςδιατάξειςτηςυπ’ αριθμ. 14650/ΔΙΟΕ 85/17.3.2004 
κοινής απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 519). 

5. Το γεγονός ότι από τις διατάξεις της παρούσας από¬ 
φασης προκαλούνται πρόσθετες δαπάνες σε βάρος του 
κρατικού προϋπολογισμού ύψους 55.000,00 ευρώ περί¬ 
που για το οικονομικό έτος 2005 και 25.000,00 ευρώ περί¬ 
που για το έτος 2006 και καθένα από τα επόμενα έτη. Οι 
εν λόγω δαπάνες κατά το τρέχον οικονομικό έτος θα αντι- 
μετωπισθούν από τις εγγεγραμμένες πιστώσεις των 


Κ.Α.Ε. 0823, 0824, 0831, 0832, 0869, 0899, 1111, 1211, 
1231, 1329, 1512, 1699, 1711, 1712, 1713, 1723 και 1725 
του εκτελούμενου Π/Υ εξόδων του Υπουργείου Δημόσιας 
Τάξης (Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ»), Οι δαπά¬ 
νες έτους 2006 και επόμενων ετών (Κ.Α.Ε. 0823, 0824, 
0831, 0832, 0869, 0899, 1111, 1211, 1231, 1329, 1512, 
1699 και 1725) θα αντιμετωπίζονται από τις πιστώσεις που 
θα εγγράφονται για το σκοπό αυτό στους ανωτέρω Κ.Α.Ε. 
των αντίστοιχων Π/Υ εξόδων του ως άνω Ε.Φ. 43-110 «ΕΛ¬ 
ΛΗΝΙΚΗ ΑΣΤΥΝΟΜΙΑ», αποφασίζουμε: 

Άρθρο 1 

1. Η μεθοριακή διάβαση Εξοχής Δράμας καθορίζεται 
ως σημείο εισόδου προσώπων στο ελληνικό έδαφος και 
εξόδου από αυτό. 

2. Ο διαβατηριακός έλεγχος ενεργείται από το Αστυνο¬ 
μικό Τμήμα Κάτω Νευροκοπίου Δράμας. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Ιουνίου 2005 


οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 


ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 


ΕΞΩΤΕΡΙΚΏΝ 

ΠΕΤΡΟΣ ΜΟΛΥΒΙΑΤΗΣ 


ΕΘΝΙΚΗΣ ΑΜΥΝΑΣ 

ΣΠΗΛΙΟΣ ΣΠΗΛΙΩΤΟΠΟΥΛΟΣ 


ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΕΜΜΑΝΟΥΗΛ ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




